ΑΘΗΝΑ 25/2/2019

ΑΡ. ΠΡΩΤ.: 1317

ΠΡΟΣ: ΥΠΟΥΡΓΟ ΥΓΕΙΑΣ

ΚΟΙΝ.: ΚΟΜΜΑΤΑ ΑΝΤΙΠΟΛΙΤΕΥΣΗΣ ΠΛΗΝ ΧΡΥΣΗΣ ΑΥΓΗΣ

**ΠΡΟΤΑΣΗ ΤΡΟΠΟΛΟΓΙΑΣ στο άρθρο 125 «Προϊστάμενοι Υπηρεσιών Νοσοκομείου»**

**Αιτιολογική Έκθεση**

Το άρθρο 125 αποκαθιστά την παρανομία Οργανισμών Νοσοκομείων που προβλέπουν προβαδίζουσα κατηγορία την ΠΕ έναντι της ΤΕ στην κάλυψη θέσεων Διεύθυνσης και Τομέων της Νοσηλευτικής Υπηρεσίας.

Το ίδιο όμως πρέπει να προβλεφθεί και για την Διοικητική Υπηρεσία. Εξάλλου το εν λόγω ρητά προβλέπεται στο άρθρο 29 παρ.2 του Ν.4369/2016. Ταυτόχρονα θα πρέπει να ληφθεί υπόψιν ως πρόσθετο κριτήριο της εν λόγω ρύθμισης η σταδιακή κατάργηση των ΤΕΙ και η μετατροπή τους σε ΑΕΙ.

Νομοθετική ρύθμιση

Στο άρθρο 125 του Νομοσχεδίου «Προϊστάμενοι Υπηρεσιών Νοσοκομείων» προστίθεται παράγραφος στο τέλος του ως εξής: «Ομοίως ως Προϊστάμενοι Διευθυντές ή αντίστοιχου ή ενδιάμεσου (μεταξύ Διεύθυνσης και Τμήματος) της Διοικητικής Υπηρεσίας επιλέγονται υπάλληλοι της κατηγορίας ΠΕ ή ΤΕ, όπως ρητά προβλέπεται στο Ν.4369/2016 άρθρο 29 παρ. 2 ΦΕΚ 33/27.2.2016

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ